《壬寅牡丹再花期丫山南皋同赏二首 其二》
明代·黄衷

双萼骄清晓，虚庭却耐看。挈瓶聊小润，张幄为轻寒。

纵兴杯先满，迎暄袂欲单。玩芳仍具美，谁谓盍簪难。

作者简介：明广东南海人，字子和。弘治九年进士。授南京户部主事，监江北诸仓，清查积年侵羡，得粟十余万石。历户部员外郎、湖州知府、晋广西参政，督粮严法绳奸，境内肃然。后抚云南，镇湖广皆有政绩。官至兵部右侍郎。致仕卒，年八十。有《海语》、《矩洲集》等。